টলি-তারকাদের গণেশপুজোর নানা মুহূর্ত, দেখুন ছবি

কলকাতা: গণেশপুজো মানেই শারদীয়া দোরগোড়ায়। ভাদ্রের আকাশে মেঘ-রোদের খেলা। বাতাসে পুজো পুজো আমেজ। বাংলাতেও গণেশ চতুর্থী (Ganesh Chaturthi ) সাড়ম্বরে পূজিত। সাধারণ মানুষ থেকে তারকারা গজাননের আরাধনা মেতে উঠেছেন। পিছিয়ে নেই বাংলার তারকারাও। টলিতারকারার মেতেছেন গণেশ বন্দনায়।

গণেশ চতুর্থীর এই বিশেষ দিন, বাংলার তারকারা মেতেছেন গণেশ বন্দনায়। প্রযোজক-অভিনেতা দেব। সকাল থেকে বাবার সঙ্গে তিনি গণেশপুজোয় ব্যস্ত। লাল গোলাপ দিয়ে দেবতার আসন সাজিয়েছেন। নীল রঙের পাঞ্জাবিতে সেজে দেব নিজে হাতে আরতি করেছেন।

পুজোতেও দেবমূর্তিকে হলুদ গোলাপ, মালা, চন্দনে নিজের হাতে সাজিয়েছেন অপরাজিতা আঢ্য। নিজে সেজেছেন রানি রঙের শাড়িতে।

যশ দাশগুপ্তর বাড়িতে দুর্গা বা কালীপুজো ছাড়া প্রায় সব দেবতার পুজো হয়। এ দিনও তিনি ব্যস্ত গণেশের পুজোয়। হলুদ গাঁদা, জারবেরিয়ায় সেজে উঠেছেন তাঁর আরাধ্য দেবতা। যশ এ দিন গোলাপি রঙের পাঞ্জাবি আর সাদা পাজামায় ধোপদুরস্ত। নিজে নৈবেদ্যও সাজান।

গণেশপুজোর দিন কি নতুন বাড়িতে ‘গৃহপ্রবেশ’ ঘটল ঊষসী রায়ের? এ দিন তাঁকে গণেশ বন্দনা করতে দেখা গিয়েছে।

অভিনেত্রী দিতিপ্রিয়া রায় নিজের বাড়ির গণেশ বন্দনার ছবি আপলোড করলেন। তাঁকে ভালবেসে গনু দাদা বলেই ডাকেন তিনি। সেজেছেন বেশ সুন্দর।

মমতা শঙ্করও একবারে নিয়ম মেনে পুজোয় বসেছেন। নিজেই সমাজ মাধ্যমে সেসব ছবি শেয়ার করেছেন।পরিচালক রাজ চক্রবর্তী নতুন ছবি হোক কলরবের ঘোষণা করেছেন। বাপ্পার সামনেই নতুন শুরুর জন্য আশীর্বাদ নিলেন রাজ। উপস্থিত ছিলেন তাঁর স্ত্রী শুভশ্রী, অভিনেতা শাশ্বত চট্টোপাধ্যায় এবং সিনেমার অন্যান্য কলাকুশলীরা।

অন্য খবর দেখুন